החצי האפל (סדרת טלוויזיה)

החצי האפל (באנגלית: The Dead Zone, בתרגום מילולי: "האזור המת") היא סדרת מדע בדיוני אמריקאית-קנדית המבוססת על ספר באותו שם (באנגלית) מאת סטיבן קינג, שבנוסף לסדרה, היווה בסיס לסרט קולנוע בשנות ה-80, גם הוא באותו שם. הסדרה שודרה במשך 6 עונות ברשת הכבלים האמריקאית USA בשנים 2002–2007. בישראל שודרה הסדרה בערוץ 3.

עלילת הסדרה 
עלילת הסדרה מתמקדת באדם מבריק בשם ג'וני סמית', מורה כריזמטי ואהוד, המתארס לאהובתו שרה ברקנל. יום אחד הוא נפגע קשה בתאונת דרכים קטלנית ושוקע בתרדמת עמוקה למשך שש שנים. לאחר שהוא מתעורר הוא מגלה שדברים רבים השתנו מסביבו: אמו מתה, ארוסתו נישאה לשריף המקומי וולט בנרמן. הוא מגלה גם שהתאונה והתרדמת העניקו לו כוח על טבעי: יכולת לראות את העבר והעתיד של אנשים באמצעות מגע. סמית' מנצל את יכולותיו כדי לעזור לאנשים ולמנוע אסונות שעלולים להתרחש בעתיד.

דמויות 
ג'וני סמית' (אנתוני מייקל הול) - הדמות הראשית
שרה ברקנל (ניקול דה בור) - אשתו של וולט וארוסתו לשעבר של ג'וני
ג'וני "ג'יי ג'יי" בנרמן (קונור פריס) - בנם הביולוגי של שרה וג'וני
ברוס לואיס (ג'ון ל. אדמס) - פיזיותרפיסט וחבר טוב של ג'וני
וולט בנרמן (כריס ברונו) - שריף, התחתן עם שרה ואימץ את ג'יי ג'יי
יוג'ין פורדי (דייוויד אוגדן סטיירז) - כומר, חבר ותיק של משפחת סמית'
גרג סטילסון (ג'ון פטריק פלנרי) - פוליטיקאי מושחת, האנטגוניסט הראשי

קישורים חיצוניים 
 

 רז גרינברג, מותו של אזור, באתר האגודה הישראלית למדע בדיוני ולפנטסיה

סדרות טלוויזיה אמריקאיות שעלו לשידור בשנות ה-2000
סדרות מדע בדיוני אמריקאיות
USA Network
סדרות טלוויזיה קנדיות
סדרות דרמה המשכיות
זיכיונות: סרטים וסדרות

סדרות פנטזיה אמריקאיות
ליונסגייט: סדרות טלוויזיה
אולפני CBS: תוכניות וסדרות